**TECHNINĖ SPECIFIKACIJA**

1. **PIRKIMO OBJEKTAS**
   1. Įrenginių vidinių ir išorinių paviršių antikorozinio padengimo paslaugos (toliau – **Paslaugos**).
2. **PIRKIMO OBJEKTO APIMTYS**
   1. Numatomos Paslaugų apimtys ir techniniai duomenys nurodyti priede Nr. 1.
3. **PIRKIMO OBJEKTO PRITAIKYMO SRITIS**
   1. Paslaugos reikalingos AB Vilniaus šilumos tinklai (toliau- Užsakovas) eksploatuojamų įrenginių antikoroziniam padengimui;
   2. Paslaugos teikimo vieta - Užsakovo eksploatuojami objektai Vilniaus mieste.
4. **TECHNINIAI REIKALAVIMAI, KURIUOS TURI ATITIKTI SUTEIKIAMOS PASLAUGOS** 
   1. Paslaugos turi būti teikiamos vadovaujantis Lietuvos Respublikos energetikos ministro 2016 m. rugsėjo 3 d. įsakymo Nr. 1-246 „Saugos taisyklės eksploatuojant elektros įrenginius“ (aktuali redakcija) reikalavimais.
   2. Tiekėjas privalo susipažinti ir vykdyti paslaugas vadovaudamasis Užsakovo tinklalapyje <https://chc.lt/verslui-partneriams-tiekejams-ir-rangovams/> publikuojamais dokumentais:
      1. Tiekėjų etikos kodeksas;
      2. Asmenų, transporto priemonių ir materialinių vertybių įeigos / išeigos taisyklės;
      3. AB Vilniaus šilumos tinkluose vykdomų darbų taisyklės;
      4. Rangos būdu vykdomų darbų dokumentai;
      5. Taisyklių ir tvarkų aprašai;
   3. Tiekėjas, ne vėliau kaip per 10 (dešimt) kalendorinių dienų turi užsiregistruoti ir pateikti paraišką dėl atsakingų asmenų skyrimo ir laikinų leidimų įeiti ar/ir įvažiuoti į saugomas Užsakovo PKS zonas prašome teikti per Elektroninių paslaugų centrą (EPC) - <https://chc.lt/verslui-partneriams-tiekejams-ir-rangovams/> Paraiškos dėl įvažiavimo;
   4. Antikorozinis padengimas turi užtikrinti ilgalaikę paviršių apsaugą nuo korozijos;
   5. Tiekėjas yra atsakingas už suteiktas Paslaugas, laikantis, įskaitant bet neapsiribojant, Lietuvos Respublikos įstatymų, Europos Sąjungos (ES) ir kitų norminių dokumentų reikalavimų;
   6. Metalo paviršius paruošti pagal LST EN ISO 8501-1 arba lygiaverčio standarto reikalavimus;
   7. Ruošiant paviršių iki Sa2½ švarumo klasės, laikomasi šiurkštumo reikalavimų pagal ISO 8503-4 : 1988 arba lygiavertį standartą - šiurkštumas Rz. nuo 45 µm iki 70 µm;
   8. Draudžiama teikti Paslaugas, kai paviršius yra riebaluotas, šlapias, drėgnas, rasoja;
   9. Aplinkos temperatūra turi būti ne žemesnė, nei dažų naudojimo apraše nurodyta žemiausia dangos džiūvimo ar kietėjimo temperatūra. Bendru atveju dažymo metu aplinkos temperatūra neturi būti žemesnė nei 5°C ir aukštesnė nei 40°C (5°C < T < 40°C);
   10. Dažymo metu naudojamų dažų temperatūra turi būti tokia kaip nurodyta dažų gamintojo;
   11. Metalo valymui negalima naudoti riebalais, tepiomis priemaišomis ar minkštomis uolienomis užteršto abrazyvo;
   12. Suvirinimo siūlės ir kampai prieš kiekvieno sluoksnio mechanizuotą dažymą nudažomi teptuku;
   13. Vamzdynų žymėjimas, tai vamzdynų žymėjimas dažais juostas ir rodykles, raides, simbolius ir skaitmenis užnešant ant paviršių dažus pagal pateiktą Užsakovo užsakymą, kuriame nurodomas užnešamo ploto kvadratūra. Rodyklių kryptis, juostų plotis, tekstas, jo aukštis ir plotis, spalva suderinama iš anksto su Užsakovu.
   14. Numatomos dažų spalvos:

- mėlyna RAL 5019 pagrindinės metalo konstrukcijos, suslėgto oro vamzdynai;

- šviesiai pilka RAL 7035 – dekoratyvinės ortakių juostos, vamzdynai, el. spintos;

- pilka RAL 7031 – ortakiai;

- pilka RAL 7001 – laiptų aikštelių viršutinė dalis, laiptai, durys;

- geltona RAL 1003 – kranai, dujotiekiai, turėklai, varikliai, bakai ir vamzdynai;

- žalia RAL 6002 – vamzdynai, šildytuvai;

- raudona RAL 3020 – priešgaisriniai vamzdynai, žymėjimo žiedai;

- juoda RAL 9004 – žymėjimo žiedai ir rodyklės;

- oranžinė RAL 2009 – rūgšties bakai ir vamzdynai;

- violetinė RAL 4005 – šarmo bakai ir vamzdynai;

- ruda RAL 8001 – degių ir nedegių skysčių bakai ir vamzdynai.

* 1. Pastolių statymas ar ardymas:
     1. Paslaugų aukštyje suteikimui statomi vertikalūs pastoliai, bokštelis arba kita įranga Paslaugoms aukštyje suteikti;
     2. Vertikalių pastolių apimtis skaičiuojama dauginant aukštį (h) iš ilgio (h) ir iš gylio(d);
     3. Pastolių matavimo vienetas – kubinis metras- m³;
     4. Paslaugų aukštyje suteikimui, pastoliai ir kiti įtaisai turi būti statomi pagal tipinius projektus. Neinventorizuoti pastoliai – pagal individualų projektą;
     5. Pastolių statymas ar ardymas atliekamas pagal nurodymus;
     6. Nurodymus pastolių statymui ar ardymui išduoda atsakingi asmenys, kuriems Užsakovo įgaliotas asmuo tvarkomuoju dokumentu suteikė teisę išduoti nurodymus. Darbuotojų sąrašus, turinčius teisę išduoti nurodymus statyti ar ardyti pastolius, Tiekėjas pateikia Užsakovui kartu su kitų atsakingų asmenų (darbų vadovų, darbų vykdytojų ir kt.) sąrašu;
     7. Leidimus dirbti pagal nurodymus (pastolių statymui ar ardymui) įformina Užsakovo objekto, kuriame bus suteikiamos Paslaugos operatyvinis personalas;
     8. Tiekėjas atsakingas už tinkamą pastolių naudojimą.
     9. Tiekėjas privalo naudoti tik standartizuotus (LST EN 1004 ir /ar LST EN 12810-1) pastolius: pastoliai pagaminti pagal standartizavimo įstaigos (CEN, LST ar lygiavertes) pripažintas specifikacijas. Privalu laikytis gamintojo projekto, gamybos, surinkimo, naudojimo, priežiūros ir išmontavimo nurodymų.
  2. Užsakovas turi turėti galimybę naudotis, Tiekėjo pastatytais pastoliais, bokšteliu ar kita įranga dirbti aukštyje, būtiniems darbams atlikti prie to pačio įrenginio Tiekėjo leidimu.
  3. Reikalavimai medžiagoms:
     1. Tiekėjo naudojamos medžiagos turi būti sertifikuotos Europos Ekonominės erdvės ir Europos Sąjungos valstybių.
     2. Prieš pradedant teikti Paslaugas, Tiekėjas turi pateikti Užsakovo atsakingam asmeniui naudosimų medžiagų sertifikatus techniniam įvertinimui.
  4. **Aplinkosauginiai reikalavimai**

Vykdomas žaliasis pirkimas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymo Nr. D1-508 punktu Nr. 4.3, kadangi Tiekėjas teikiamoms Paslaugoms turi taikyti aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ arba Europos Sąjungos aplinkosaugos vadybos ir audito sistemą – EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais Tiekėjo pateiktais lygiaverčiais įrodymais. Užsakovas pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų, bei kitus Tiekėjo lygiaverčių aplinkos apsaugos vadybos užtikrinimo priemonių įrodymus[[1]](#footnote-2), kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus ir pateikia įrodymus, kurie patvirtintų, kad Tiekėjo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus.

4.18. Tiekėjas negali siūlyti Paslaugų (įskaitant jų sudedamąsias dalis) ar medžiagų, dalių (įskaitant jų sudedamąsias dalis, pakuotes) jei kilmė yra ar Paslaugos teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.

1. **ĮSIPAREIGOJIMŲ VYKDYMO TVARKA:** 
   1. Paslaugos suteikiamos pagal Užsakovo pateiktus „Paslaugų užsakymus“ (DUŽ), forma Priedas Nr.2;
   2. Paslaugų apimtys, pavadinimas, pradžia ir pabaiga bus nurodytos sutarties galiojimo metu pateikiamuose DUŽ;
   3. Prieš pradedant suteikti Paslaugas Tiekėjas Užsakovui, ne vėliau kaip prieš 2 (dvi) darbo dienas, pateikia naudojamų Paslaugoms atlikti gaminių ir medžiagų kokybę patvirtinančius dokumentus;
   4. Tiekėjas gali pradėti teikti Paslaugas, tik gavęs iš Užsakovo operatyvinio personalo raštišką nurodymą arba aktą – leidimą darbams atlikti;
   5. Užsakovas turi teisę bet kuriuo metu tikrinti naudojamų medžiagų ir suteikiamų paslaugų kokybę;
   6. Užsakovas kontroliuos suremontuotos antikorozinės dangos kokybę, tikrindamas antikorozinio padengimo sluoksnių storius;
   7. Jei Užsakovas dalyvauja, tikrinant suteiktų Paslaugų kokybę ar dokumentaciją, Tiekėjas nėra atleidžiamas nuo sutartyje prisiimtos atsakomybės;
   8. Jei Paslaugų teikimo metu Tiekėjas užteršia aplinkinius įrenginius ar kitą Užsakovo turtą (apteršti dažais įrenginiai, sienos, grindys, langai, durys, vartai ir pan.), Tiekėjas sutvarko Užsakovo įrenginius ar kitą užterštą turtą savo sąskaita ir informuoja Užsakovą ne vėliau kaip per 2 (dvi) darbo dienas po sutvarkymo.
2. **ĮSIPAREIGOJIMŲ VYKDYMO TERMINAI:**
   1. Tiekėjas per 3 (tris) kalendorines dienas nuo Užsakovo DUŽ gavimo, privalo el. paštu Užsakovo atstovui patvirtinti, kad Paslaugos bus suteiktos pagal sąlygas nurodytas Užsakovo pateiktame DUŽ arba pateikti pastabas. Jei Tiekėjas per nurodytą terminą DUŽ nepatvirtina ir pastabų (dėl DUŽ) nepateikė, laikoma, kad DUŽ yra patvirtintas ir Paslaugos bus suteiktos pagal DUŽ nurodytas sąlygas;
   2. Terminas per kurį Užsakovas turi priimti suteiktas Paslaugas arba raštu informuoti Tiekėją apie trūkumus po Paslaugų priėmimo – perdavimo akto gavimo ne ilgiau kaip –3 (trys) darbo dienos;
   3. Terminas per kurį Tiekėjas turi ištaisyti suteiktų Paslaugų priėmimo metu nustatytus trūkumus ne ilgiau kaip – 3 (trys) darbo dienos nuo Užsakovo pranešimo apie nustatytus trūkumus dienos.
3. **PIRKIMO OBJEKTO PRIĖMIMO - PERDAVIMO TVARKA** 
   1. Paslaugų priėmimą atlieka Užsakovo įgalioti asmenys, dalyvaujant Tiekėjo atsakingam asmeniui;
   2. Paslaugos laikomos priimtinomis, jeigu jos suteiktos, nėra trūkumų, pateikta 9.1. punkte nurodyta dokumentacija ir sutvarkyta darbo vieta;
   3. Paslaugų priėmimo - perdavimo aktas ”(Priedas Nr. 3) pasirašomas elektroniniu būdu Užsakovo DVS (Dokumentų valdymo sistemoje) ir pateikiamas Tiekėjui;
   4. Jeigu Paslaugos nebuvo priimtos dėl Tiekėjo kaltės, paskiriama nauja priėmimo data. Tiekėjas defektus, atsiradusius dėl jo kaltės, pašalina savo sąskaita faktūra;
   5. Dokumentacija pateikiama kartu su Paslaugų priėmimo - perdavimo aktu.
4. **GARANTIJOS**
   1. Garantinis laikas suteiktoms paslaugoms 60 mėnesių. Garantinis laikas, skaičiuojamas nuo „Paslaugų priėmimo-perdavimo akto“ pasirašymo datos;
   2. Tiekėjas, gavęs raštišką Užsakovo pretenziją dėl defekto privalo ne ilgiau, kaip per 5 (penkias) darbo dienas atvykti į objektą defekto įvertinimui.
   3. Tiekėjas savo sąskaita, per su Užsakovu suderintą terminą, turi pašalinti visus defektus atsiradusius garantinio laikotarpio metu;
   4. Tiekėjas taip pat atsako už suteiktoms Paslaugoms Užsakovo patiektų medžiagų sugadinimą arba žalą Užsakovo nuosavybei, kurią, tiesiogiai ar netiesiogiai, gali sukelti atsiradę defektai;
   5. Jei atsiradę defektai nebus pašalinti garantinio laikotarpio metu, garantinis laikotarpis, Šalims susitarus, bus pratęstas tiek, kiek reikės laiko tiems defektams pašalinti.
5. **SUTARTIES VYKDYMO METU PATEIKIAMA DOKUMENTACIJA**
   1. Suteikus Paslaugas Tiekėjui su „Paslaugų priėmimo-perdavimo aktu“( Priedas Nr.3) pateikia:
      1. Tiekėjo atliktų antikorozinių dangų storio matavimų protokolus;
      2. Tiekėjo atliktų antikorozinių dangų sluoksnių sukibimo matavimų protokolus;
      3. Panaudotų medžiagų sertifikatus, atitikties deklaracijas;
   2. Dokumentacija turi būti pateikta lietuvių kalba (išimtinais atvejais, suderinus su Užsakovu, gali būti pateikta kita kalba);
   3. Visa Tiekėjo pateikiama dokumentacija privalo būti teikiama el. versijoje.
6. **TECHNINĖS SPECIFIKACIJOS PRIEDAI**

Priedas Nr.1 Numatomų Paslaugų apimtys;

Priedas Nr.2 Paslaugų užsakymo forma;

Priedas Nr.3 Paslaugų priėmimo - perdavimo aktas.

1. 10. Kiti lygiaverčiai aplinkos apsaugos vadybos užtikrinimo priemonių įrodymai gali būti tiekėjo taikomų aplinkos apsaugos vadybos priemonių aprašymas, atitinkantis visus šiuos reikalavimus:

   10.1. apibrėžta įmonės ar įstaigos vadovybės patvirtinta aplinkos apsaugos politika ir atitiktis aplinkos apsaugos reikalavimams teikiant paslaugas ir vykdant darbus;

   10.2. nustatyti reikšmingiausi aplinkos apsaugos aspektai, kuriems poveikį daro arba gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai;

   10.3. nustatyti aplinkosauginiai tikslai, uždaviniai ir priemonės šiems tikslams pasiekti;

   10.4. numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai;

   10.5. parengtas aplinkosauginių ir avarinių situacijų valdymo planas;

   10.6. vykdoma aplinkosauginio gerinimo veiklos kontrolė (pvz., parengiamos metinės ataskaitos, kurios pateikiamos ir pristatomos įmonės vadovybei). [↑](#footnote-ref-2)